Előterjesztés Zalakaros Város Önkormányzat Képviselőtestületének 2024. április 25-i ülésére
Tárgya: Zalakarosi Óvoda és Bölcsőde alapító okiratának módosítása
Az előterjesztést készítette: Torma László aljegyző
Tisztelt Képviselőtestület!

A nemzeti köznevelésről szóló 2011. évi CXC. törvény (a továbbiakban: Nkt.) 21. § (3) bekezdés f) pontja értelmében a köznevelési intézmény alapító okirata a nevelési feladatot ellátó feladatellátási helyenként felvehető maximális gyermeklétszámot alapfeladatonkénti bontásban tartalmazza. A fentiek alapján az alapító okirat 6.2. pontjában a maximális gyermek-, tanulólétszám oszlopban a -6.1.2. pontban feltüntetett- a többi gyermekkel együtt nevelhető sajátos nevelési igényű gyermekek (SNI-s gyermekek) óvodai nevelése feladatra vonatkozó maximális gyermeklétszámot is szükséges feltüntetni.
Az Nkt. 84. § (3) bekezdése alapján a fenntartó- a július-augusztus hónapok kivételével- nevelési évben óvodát nem szervezhet át, feladatát nem változtathatja meg. A fenti módosítások átszervezésnek tekintendők, ezért azok hatályára is vonatkozik ezen rendelkezés. 
Az óvoda tájékoztatása alapján a többi gyermekkel együtt nevelhető SNI-s gyermekek maximális létszáma 6 fő, a hatálybalépés pedig 2024. szeptember 1.

Az intézmény alapító okiratának módosítását és a módosításokkal egységes szerkezetbe foglalt alapító okiratát az előterjesztés melléklete tartalmazza.

Kérjük a Tisztelt Képviselőtestületet, hogy a határozati javaslatban foglaltakat elfogadni szíveskedjenek.

Határozati javaslat:
[bookmark: _Hlk113439461]1./ Zalakaros Város Önkormányzat Képviselőtestülete a Zalakarosi Óvoda és Bölcsőde alapító okiratának módosítását és a módosításokkal egységes szerkezetbe foglalt alapító okiratát az előterjesztés melléklete szerinti tartalommal 2024. szeptember 1-jei hatállyal elfogadja. 

2./ Zalakaros Város Önkormányzat Képviselőtestülete felhatalmazza a polgármestert a módosító okirat aláírására és a szükséges további intézkedések megtételére, továbbá arra, hogy a módosító okirat és a módosításokkal egységes szerkezetbe foglalt alapító okirat tartalmát nem érintő változás esetén a képviselőtestület összehívása nélkül elfogadja azok módosítását.

Határidő: azonnal
Felelős: Novák Ferenc polgármester
Operatív felelős: Torma László aljegyző
                            
			

Zalakaros, 2024. április 8.
                                                                                                                    Novák Ferenc 
                                                                                                                      polgármester



Melléklet az előterjesztéshez
[bookmark: _Hlk158187932]Okirat száma: ZK/…../2024

Módosító okirat
Zalakarosi Óvoda és Bölcsőde Zalakaros Város Önkormányzat Képviselőtestülete által 2024. február 19. napján kiadott ZK/32-4/2024. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján- Zalakaros Város Önkormányzata Képviselőtestületének …/2024. (…….) számú határozatára figyelemmel- a következők szerint módosítom:


1. Az alapító okirat 6.2. pontja helyébe a következő rendelkezés lép:
6.2. A feladatellátási helyenként felvehető maximális gyermek-, tanulólétszám:

	
	feladatellátási hely megnevezése
	alapfeladat megnevezése
	munkarend megjelölése
	maximális gyermek-, tanulólétszám

	1
	Zalakarosi Óvoda és Bölcsőde
	óvodai nevelés; a többi gyermekkel együtt nevelhető sajátos nevelési igényű gyermekek óvodai nevelése
	
	75 fő (óvoda) ezen belül SNI-s 6 fő

	2
	Zalakarosi Óvoda és Bölcsőde
	bölcsődei ellátás
	
	26 fő (bölcsőde)




Jelen módosító okiratot 2024. szeptember 1. napjától kell alkalmazni.


Kelt: Zalakaros, időbélyegző szerint

P.H.
Novák Ferenc
                      polgármester						

[bookmark: _Hlk158188061]

Okirat száma: ZK/…/2024.
Alapító okirat
módosításokkal egységes szerkezetbe foglalva
[bookmark: _Hlk158930576]Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Zalakarosi Óvoda és Bölcsőde alapító okiratát a következők szerint adom ki:
1. A költségvetési szerv
megnevezése, székhelye, telephelye
1.1. A költségvetési szerv
1.1.1. megnevezése: Zalakarosi Óvoda és Bölcsőde
1.1.2. rövidített neve: Zalakarosi Óvoda
1.2. A költségvetési szerv idegen nyelvű megnevezése
1.2.1. német nyelven: Zalakaroser Kindergarten und Kindergrippe
1.3. A költségvetési szerv
1.3.1. székhelye: 8749 Zalakaros, Liget utca 37/B
1.3.2. telephelye:
	
	telephely megnevezése
	telephely címe

	1
	Főzőkonyha
	8749 Zalakaros, Liget utca 28.


2. A költségvetési szerv
alapításával és megszűnésével összefüggő rendelkezések
2.1. A költségvetési szerv alapításának dátuma: 1991.01.01
2.2. A költségvetési szerv alapítására, átalakítására, megszüntetésére jogosult szerv
2.2.1. megnevezése: Zalakaros Város Önkormányzata 
2.2.2. [bookmark: _Hlk158914609]székhelye: 8749 Zalakaros, Gyógyfürdő tér 1.
2.3. A költségvetési szerv jogelőd költségvetési szervének
	
	megnevezése
	székhelye

	1
	Közösségi Ház
	8749 Zalakaros, Fő út 8.



3. A költségvetési szerv irányítása, felügyelete
3.1. A költségvetési szerv irányító szervének
3.1.1. megnevezése: Zalakaros Város Önkormányzata Képviselőtestülete
3.1.2. székhelye: 8749 Zalakaros, Gyógyfürdő tér 1.
3.2. A költségvetési szerv fenntartójának
3.2.1.  megnevezése: Zalakaros Város Önkormányzata
3.2.2. székhelye: 8749 Zalakaros, Gyógyfürdő tér 1.
4. A költségvetési szerv tevékenysége
4.1. A költségvetési szerv közfeladata: Óvodai nevelés ellátása Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja alapján, valamint gyermekétkeztetés biztosítása a gyermekek védelméről és a gyámügyi igazgatásról szóló 1997. évi XXXI. törvény 21/A. §-ában foglaltak szerint, továbbá Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontja és a gyermekek védelméről és a gyámügyi igazgatásról szóló 1997. évi XXXI. törvény 42. §-ában foglaltak alapján a gyermekek napközbeni ellátása bölcsődei ellátás formájában.
4.2. A költségvetési szerv főtevékenységének államháztartási szakágazati besorolása:
	
	szakágazat száma
	szakágazat megnevezése

	1
	851020
	Óvodai nevelés             


4.3. A költségvetési szerv alaptevékenysége: Óvodai nevelés: Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető. (a nemzeti köznevelésről szóló 2011.évi CXC.tv.Nkt.8.§(1) bekezdés) Az óvodai nevelés az óvodai nevelési programban foglaltak szerint történik. Sajátos nevelési igényű gyermekekkel való foglalkozás. sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság   szakértői véleménye alapján, értelmi vagy beszéd fogyatékos, autizmus spektrumzavarral vagy egyéb pszichés fejlődési zavarral (súlyos nevelési, figyelem – vagy magatartásszabályozási zavarral) Halmozottan hátrányos helyzetű gyermekek részére óvodai fejlesztő program.  Az   intézmény az óvodai nevelési feladatok ellátását feladat-ellátási szerződés alapján az alábbi önkormányzatoktól vállalja át: Zalamerenye Község Önkormányzata (8747 Zalamerenye Jókai út 2), Balatonmagyaród Község Önkormányzata (8753 Balatonmagyaród Petőfi utca 112) 
- Bölcsődei ellátás 
A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosító intézmény. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható a bölcsődében. Az intézményegységbe felvehető maximális gyermeklétszám: 1X12 fő, 1X14 fő. A bölcsőde az alapellátáson túl szolgáltatásként speciális tanácsadással, időszakos gyermekfelügyelettel vagy más gyermeknevelést segítő szolgáltatásokkal segítheti a családokat. (a gyermekek védelméről és a gyámügyi igazgatásról szóló 1997.évi XXXI.tv.42.§ (1)-(3) bekezdés).
- Étkeztetési feladatok: 
Az intézmény ellátja a gyermekek védelméről és a gyámügyi igazgatásról szóló 1997. évi XXXI. törvény 21/A. §-ában foglalt intézményi gyermekétkeztetési feladatát a Zalakarosi Óvoda és Bölcsődében és a Zalakarosi Móra Ferenc Általános Iskola és Alapfokú Művészeti Iskolában. Az intézmény munkahelyi és vendégétkezést is biztosít.
4.4. A költségvetési szerv alaptevékenységének kormányzati funkció szerinti megjelölése:
	
	kormányzati funkciószám
	kormányzati funkció megnevezése

	1
	013350
	Az önkormányzati vagyonnal való gazdálkodással kapcsolatos feladatok

	2
	013390
	Egyéb kiegészítő szolgáltatások

	3
	091110          
	Óvodai nevelés, ellátás szakmai feladatai

	4
	091120         
	Sajátos nevelési igényű gyermekek óvodai nevelésének, ellátásának szakmai feladatai

	5
	091140          
	Óvodai nevelés, ellátás működtetési feladatai

	6
	096015
	Gyermekétkeztetés köznevelési intézményben

	7
	096025
	Munkahelyi étkeztetés köznevelési intézményben

	8
	104031    
	[bookmark: _Hlk158932766]Gyermekek bölcsődében és mini bölcsődében történő ellátása

	9
	104035
	Gyermekétkeztetés bölcsődében, fogyatékosok nappali intézményében

	10
	104036
	[bookmark: _Hlk158932887]Munkahelyi étkeztetés gyermekek napközbeni ellátását biztosító intézményben

	11
	104037
	Intézményen kívüli gyermekétkeztetés


4.5. A költségvetési szerv illetékessége, működési területe: óvodai ellátás vonatkozásában Zalakaros Város közigazgatási területe továbbá feladat-ellátási szerződés alapján Zalamerenye és Balatonmagyaród községek közigazgatási területe.
Bölcsődei ellátás tekintetében Zalakaros Város közigazgatási területe, továbbá felvételt nyer az a gyermek is, akinek önkormányzatával Zalakaros Város Önkormányzata a gyermek ellátására megállapodást köt, valamint felvételt nyerhet az a gyermek is, akinek a szülője Zalakaros városban dolgozik, és ezt munkáltatói igazolással alátámasztja.
5. A költségvetési szerv szervezete és működése
5.1. A költségvetési szerv vezetőjének megbízási rendje: A költségvetési szerv igazgatóját Zalakaros Város Önkormányzat Képviselőtestülete pályázati eljárás lefolytatásával választja meg és bízza meg 5 év határozott időtartamra, illetve dönt annak vezetői megbízása visszavonásáról a pedagógusok új életpályájáról szóló 2023. évi LII. törvény és a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet rendelkezései alapján. A költségvetési szerv igazgatójának foglalkoztatása köznevelési foglalkoztatotti jogviszonyban történik. A Magyarország helyi önkormányzatairól szóló 2011. évi CLXXXIX. törvény alapján a költségvetési szerv igazgatójának megbízatása és felmentése Zalakaros Város Önkormányzata Képviselőtestülete kizárólagos hatáskörébe tartozik, az egyéb munkáltatói jogokat Zalakaros Város Polgármestere gyakorolja.  
5.2. A költségvetési szervnél alkalmazásban álló személyek jogviszonya:
	
	foglalkoztatási jogviszony
	jogviszonyt szabályozó jogszabály

	1
	köznevelési foglalkoztatotti
jogviszony
	A pedagógusok új életpályájáról szóló 2023. évi LII.
törvény

	2
	közalkalmazotti jogviszony
	közalkalmazottak jogállásáról szóló 1992.évi XXXIII. törvény

	3
	munkaviszony
	Munka Törvénykönyvéről szóló 2012. évi I. törvény

	4
	megbízási jogviszony
	Polgári Törvénykönyvről szóló 2013. évi V. törvény

	5
	vállalkozás jellegű jogviszony
	Polgári Törvénykönyvről szóló 2013. évi V. törvény


6. A köznevelési intézményre vonatkozó rendelkezések
6.1. A köznevelési intézmény
6.1.1. típusa: többcélú köznevelési, gyermekjóléti intézmény: óvoda-bölcsőde
6.1.2. alapfeladatának jogszabály szerinti megnevezése: óvodai nevelés; a többi gyermekkel együtt nevelhető sajátos nevelési igényű gyermekek óvodai nevelése
6.1.3. gazdálkodásával összefüggő jogosítványok: Az intézmény gazdálkodási és pénzügyi feladatait a Zalakarosi Közös Önkormányzati Hivatal (székhelye: 8749 Zalakaros, Gyógyfürdő tér 1.) látja el.
6.2. A feladatellátási helyenként felvehető maximális gyermek-, tanulólétszám:
	
	feladatellátási hely megnevezése
	alapfeladat megnevezése
	munkarend megjelölése
	maximális gyermek-, tanulólétszám

	1
	Zalakarosi Óvoda és Bölcsőde
	óvodai nevelés; a többi gyermekkel együtt nevelhető sajátos nevelési igényű gyermekek óvodai nevelése
	
	75 fő (óvoda) ezen belül SNI-s 6 fő

	2
	Zalakarosi Óvoda és Bölcsőde
	bölcsődei ellátás
	
	26 fő (bölcsőde)


6.3. A feladatellátást szolgáló ingatlanvagyon:
	
	ingatlan címe
	ingatlan helyrajzi száma
	vagyon feletti rendelkezés joga vagy a vagyon használati joga
	az ingatlan funkciója, célja

	1
	[bookmark: _Hlk158933909]8749 Zalakaros, Liget utca 37/B
	816/1
	az alapító tulajdonát képező ingatlan, valamint az ingó vagyon feletti rendelkezési jog az ingyenes és teljes körű használati jog gyakorlására és rendeltetésszerű használatára terjed
	Óvodai és bölcsődei ellátás

	2
	8749 Zalakaros, Liget utca 28.
	773/1
	ingyenes használati jog a Zalakarosi Móra Ferenc Általános Iskola és Alapfokú Művészeti Iskola épületében a tankerületi központnak át nem adott 209,45 m2 területre
	Főzőkonyha




